b"\n_START_ARTICLE_\nKaldejska katoli\xc5\xa1ka cerkev\n_START_PARAGRAPH_\nKaldejska katoli\xc5\xa1ka cerkev ali Kaldejska babilonska cerkev (arabsko: \xd8\xa7\xd9\x84\xd9\x83\xd9\x86\xd9\x8a\xd8\xb3\xd8\xa9 \xd8\xa7\xd9\x84\xd9\x83\xd9\x84\xd8\xaf\xd8\xa7\xd9\x86\xd9\x8a\xd8\xa9 [al-kan\xc4\xabs\xc3\xa4 'l-kald\xc4\x81niyy\xc3\xa4]) spada med katoli\xc5\xa1ke cerkve vzhodnega obreda in je v polnem ob\xc4\x8destvu z Rimskokatoli\xc5\xa1ko cerkvijo. Cerkev nima direktne zveze s Kaldejo in Kaldejci iz starej\xc5\xa1e zgodovine. Ustanovljena je bila v 15.-17. stoletju z odcepitvijo od Asirske cerkve. Danes \xc5\xa1teje 600000 do 700000 vernikov.  2003-12 jo je vodil patriarh Mar Emanuel III. Deli, ki je 2007 kot prvi kaldejski patriarh postal kardinal. To je od 2018 tudi njegov naslednik, Louis Rapha\xc3\xabl I Sako._NEWLINE_Opomba: Obstaja tudi Kaldejska sirska cerkev, ki ni ista cerkev kot Kaldejska katoli\xc5\xa1ka cerkev._NEWLINE_V 15. stoletju je Asirska cerkev sprejela sklep, da lahko postanejo patriarhi samo \xc4\x8dlani rodbine takratnega patriarha Mar \xc5\xa0imuna IV. Leta 1552 so nasprotniki te rodbine izvolili drugega patriarha Mar Johanana VIII. Soulaka. Ta je hitro dogovoril za zavezni\xc5\xa1tvo z Rimskokatoli\xc5\xa1ko cerkvijo. Njegov naslednik Mar \xc5\xa0imun XIII. Dinkha je leta 1662 prekinil zavezni\xc5\xa1tvo z Rimom in se podredil patriarhu iz prej omenjene rodbine Mar \xc5\xa0imuna IV. Nekaj vernikov pa je ostalo zvestih Rimskokatoli\xc5\xa1ki cerkvi - to skupino \xc5\xa1tejemo za za\xc4\x8detek Kaldejske katoli\xc5\xa1ke cerkve._NEWLINE_Kaldejska katoli\xc5\xa1ka cerkev je potem ostala povzana z Rimskokatoli\xc5\xa1ko cerkvijo, a \xc5\xa1ele leta 1830 je zavezni\xc5\xa1tvo prerastlo v polno ob\xc4\x8destvo. Takrat je Rim voditelju Kaldejske katoli\xc5\xa1ke cerkve priznal uradni naziv babilonsko-kaldejski patriarh._NEWLINE_Od leta 1996 se izbolj\xc5\xa1ujejo odnosi med Kaldejsko katoli\xc5\xa1ko cerkvijo in Asirsko cerkvijo._NEWLINE_Med znanimi pripadniki Kaldejske katoli\xc5\xa1ke cerkve je bil Tarik Aziz, minister v vladi Sadama Huseina."